Návrh VYKONÁVACIE ROZHODNUTIE RADY, ktorým sa schvaľuje aktualizácia programu makroekonomických úprav Portugalska /* COM/2014/054 final - 2014/0027 (NLE) */





DÔVODOVÁ SPRÁVA Rada poskytla 17. mája 2011 Portugalsku na jeho žiadosť finančnú pomoc (vykonávacie rozhodnutie Rady 2011/344/EÚ) na podporu programu rozsiahlych ekonomických reforiem, ktorého cieľom je obnoviť dôveru, umožniť návrat hospodárstva k udržateľného rastu a chrániť finančnú stabilitu v Portugalsku, eurozóne a EÚ. V súlade s článkom 3 ods. 10 rozhodnutia 2011/344/EÚ Komisia spolu s Medzinárodným menovým fondom (MMF) a v spolupráci s Európskou centrálnou bankou (ECB) uskutočnila desiate prehodnotenie s cieľom posúdiť pokrok pri vykonávaní dohodnutých opatrení, ako aj ich účinnosť a hospodársky a sociálny vplyv. So zreteľom na získané informácie Komisia predložila návrh [vložiť odkaz] na zmenu rozhodnutia 2011/344/EÚ. V nadväznosti na nadobudnutie účinnosti balíka dvoch právnych aktov [konkrétne nariadenia (EÚ) č. 472/2013], je potrebné prijať ďalšie rozhodnutie, v ktorom sa zároveň stanoví, ako sa má upraviť podmienenosť politiky, o ktorú sa opiera program makroekonomických úprav. Nariadenie (EÚ) č. 472/2013 sa uplatňuje na existujúce programy makroekonomických úprav, ktoré v čase nadobudnutia účinnosti uvedeného nariadenia už prebiehajú, v dôsledku čoho sa vyžaduje, aby úpravy boli v súlade s postupom podľa článku 7 ods. 5. 2014/0027 (NLE) Návrh VYKONÁVACIE ROZHODNUTIE RADY, ktorým sa schvaľuje aktualizácia programu makroekonomických úprav Portugalska RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) č. 472/2013 z 21. mája 2013 o sprísnení hospodárskeho a rozpočtového dohľadu nad členskými štátmi v eurozóne, ktoré majú závažné ťažkosti v súvislosti so svojou finančnou stabilitou, alebo im takéto ťažkosti hrozia[1], a najmä na jeho článok 7 ods. 5, so zreteľom na návrh Európskej komisie, keďže: (1) Nariadenie (EÚ) č. 472/2013 sa uplatňuje na členské štáty, ktoré sú v čase jeho nadobudnutia účinnosti už príjemcami finančnej pomoci, vrátane tých, ktoré prijímajú pomoc z európskeho finančného stabilizačného mechanizmu (EFSM) a Európskeho nástroja finančnej stability (ENFS). (2) V nariadení (EÚ) č. 472/2013 sa stanovujú pravidlá schvaľovania programov makroekonomických úprav pre členské štáty, ktoré sú príjemcami takejto finančnej pomoci, ktoré je potrebné uplatniť v súvislosti s ustanoveniami nariadenia Rady (EÚ) č. 407/2010[2], ktorým sa zriaďuje EFSM, v prípade, keď príslušný členský štát prijíma pomoc zároveň z EFSM a iných zdrojov. (3) Portugalsku bola poskytnutá finančná pomoc z EFSM, a to vykonávacím rozhodnutím Rady 2011/344/EÚ[3], aj z ENFS. (4) V snahe o konzistentnosť by sa malo schválenie aktualizácie programu makroekonomických úprav Portugalska na základe nariadenia (EÚ) č. 472/2013 vykonať odkazom na príslušné ustanovenia vykonávacieho rozhodnutia 2011/344/EÚ. (5) V súlade s článkom 3 ods. 10 vykonávacieho rozhodnutia 2011/344/EÚ Komisia spolu s Medzinárodným menovým fondom a v spolupráci s Európskou centrálnou bankou uskutočnila desiate prehodnotenie s cieľom posúdiť pokrok, ktorý portugalské orgány dosiahli pri vykonávaní dohodnutých opatrení na základe programu makroekonomických úprav, ako aj ich účinnosť a hospodársky a sociálny vplyv. Z tohto prehodnotenia vyplynula potreba vykonať v existujúcom programe makroekonomických úprav niektoré zmeny. (6) Tieto zmeny sú stanovené v ustanoveniach vykonávacieho rozhodnutia 2011/344/EÚ zmeneného vykonávacím rozhodnutím Rady [vložiť odkaz] z [vložiť dátum/odkaz], PRIJALA TOTO ROZHODNUTIE: Článok 1 Opatrenia ustanovené v článku 3 ods. 8 a 9 vykonávacieho rozhodnutia 2011/344/EÚ, ktoré má Portugalsko prijať ako súčasť svojho programu makroekonomických úprav, sa týmto schvaľujú. Článok 2 Toto rozhodnutie je určené Portugalsku. Článok 3 Toto rozhodnutie sa uverejní v Úradnom vestníku Európskej únie. V Bruseli Za Radu predseda [1] Ú. v. EÚ L 140, 27.5.2013, s. 1. [2] Nariadenie Rady (EÚ) č. 407/2010 z 11. mája 2010, ktorým sa zriaďuje európsky finančný stabilizačný mechanizmus (Ú. v. EÚ L 118, 12.5.2010, s. 1). [3] Vykonávacie rozhodnutie Rady 2011/344/EÚ zo 17. mája 2011 o poskytnutí finančnej pomoci Únie Portugalsku (Ú. v. EÚ L 159, 17.6.2011, s. 88).